भाविप का क्षेत्रीय अधिवेशन संपन्न
अलवर | भारतविकास परिषद के क्षेत्रीय अधिवेशन जागृति-2015 का समापन समारोह रविवार को आईईटी कॉलेज के ऑडिटोरियम में हुआ। सचिव सुरेश मेठी ने बताया कि अधिवेशन के तीन व्यवसायिक सत्र रखे गए। प्रथम सत्र में मुख्य वक्ता भाविप के राष्ट्रीय अतिरिक्त महामंत्री डीडी शर्मा ने अपने विचार रखे। अन्य सत्रों में राष्ट्रीय स्वयं सेवक संघ के प्रांतीय प्रचारक जयपुर प्रांत दुर्गादास ने मुख्य वक्ता के रूप सामाजिक समरसता विषय पर संबोधित किया। अधिवेशन के समापन समारोह में उत्कृष्ट कार्य करने के लिए अलवर शाखा के साथ अन्य प्रांत शाखाओं का सम्मान भी किया गया। स्मारिका उन्नयन के संपादन के लिए डा. कुमकुम कपूर को भी पुरस्कृत किया गया। अलवर शाखा अध्यक्ष हेमंत जोशी ने अधिवेशन में मिले सहयोग की सराहना की। इस मौके पर आईईटी चेयरमैन डॉ. वीके अग्रवाल, डॉ. राजीव सक्सैना, डॉ. केके गुप्ता, रामचन्द्र अग्रवाल, गिरीश गुप्ता, दिलीप गोयल, प्रदीप गोयल, पदम गोयल, अशोक मित्तल, चंद्रकांत मामोड़िया, रमाकांत बंब सहित कई पदाधिकारी मौजूद रहे।
अलवर. क्षेत्रीय अधिवेशन के समापन समारोह में उपस्थित अतिथि सदस्य।
hin_Deva hin_Deva hin_Deva